ব্যাসিল ডি’অলিভেইরা ট্রফি
ব্যাসিল ডি’অলিভেইরা ট্রফি ইংল্যান্ড ও দক্ষিণ আফ্রিকার মধ্যকার টেস্ট সিরিজে প্রদেয় ট্রফিবিশেষ। দুই দেশের মধ্যকার টেস্ট সিরিজে বিজয়ী দল এ ট্রফি লাভের অধিকারী। কোন কারণে সিরিজ ড্র হলে, ট্রফিটি পূর্বেকার ধারক দলের কাছে থাকবে। ২০০৪-০৫ মৌসুমে দক্ষিণ আফ্রিকায় অনুষ্ঠিত সিরিজ থেকে এ ট্রফি প্রদানের প্রচলন ঘটেছে। দক্ষিণ আফ্রিকান বংশোদ্ভূত প্রয়াত ইংরেজ টেস্ট ক্রিকেটার ব্যাসিল ডি’অলিভেইরা’র সম্মানার্থে এ ট্রফির নামকরণ হয়েছে। ১৯৬৮-৬৯ মৌসুমে একই রঙের চামড়ার অধিকারী না হওয়ায় দক্ষিণ আফ্রিকা কর্তৃপক্ষ ইংল্যান্ড দলের সফর বাতিল করেছিল।